బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Gold Rate: మూడోరోజూ తగ్గిన బంగారం ధరలు
అంతర్జాతీయంగా డిమాండ్ లేకపోవడం, స్థానికంగా వ్యాపారం తగ్గడంతో వరుసగా మూడో రోజు బంగారం ధర పతనమైంది.
Samayam Telugu | Updated:
Nov 22, 2018, 07:35AM IST
Gold Rate: మూడోరోజూ తగ్గిన బంగారం ధరలు
స్థానిక నగల వ్యాపారుల నుంచి డిమాండ్ మందగించడంతో బులియన్ మార్కెట్లో బంగారం ధరలు వరసగా మూడోరోజు క్షీణించాయి. వెండి ధర సైతం బంగారాన్ని అనుసరించింది. దీంతో మంగళవారం రూ.100 తగ్గిన బంగారం ధర బుధవారం 50 తగ్గి, రూ.31,950 స్థాయికి చేరింది. పసిడి ధరలు తగ్గడంతో దేశరాజధాని ఢిల్లీలో 24 క్యారెట్ల బంగారం ధర రూ.31,950 ఉండగా.. 22 క్యారెట్ల బంగారం ధర రూ.రూ.31,800 కి చేరింది.
ప్రభుత్వ సార్వభౌమ పసిడి పథకంలో 8 గ్రాముల బంగారం ధర బుధవారం ట్రేడింగ్‌లో సైతం రూ.24,800 వద్దే కొనసాగుతోంది. అంతర్జాతీయ పరిణామాలకు తోడు.. స్థానిక నగల తయారీదారుల నుంచి కొనుగోళ్లకు ఆసక్తి చూపకపోవడంతో బంగారం ధర తగ్గిందని ట్రేడ్ అనలిస్టులు చెబుతున్నారు. దేశీయంగా బంగారం ధరలు పతనం కాగా.. అంతర్జాతీయంగా మాత్రం పసడి పరుగులు పెట్టింది. బంగారం ధరలు 0.2 శాతం తగ్గి 1,224.02 డాలర్లకు చేరింది.
బంగారం బాటలోనే వెండి ధరలు పయనించాయి. పారిశ్రామిక వర్గాలు, నాణేల తయారీదారుల నుంచి డిమాండ్ లేకపోవడంతో వెండి కూడా రూ.100 తగ్గింది. దీంతో కిలో వెండి ధర రూ.37,800కి చేరింది. మరోవైపు వారంతపు డెలివరీ ధరలు రూ.183 తగ్గి రూ.36,586 కి చేరింది.100 వెండి నాణేల కొనుగోలు ధర రూ.73,000 ఉండగా.. అమ్మకం ధర రూ.74,000 వద్ద నిలకడగా కొనసాగుతున్నాయి.
హైదరాబాద్‌లో 10 గ్రాముల 24 క్యారెట్ల బంగారం ధర రూ.31,110 ఉండగా.. 22 క్యారెట్ల బంగారం ధర రూ.29,570 వద్ద ట్రేడ్ అవుతోంది. ఇక విజయవాడలోనూ ఇవే ధరలు కొనసాగుతున్నాయి. ఇక కిలో వెండి ధర రూ.41,350 వద్ద కొనసాగుతున్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.